ક્રોએશિયાની કમાલ લૂકા મોડ્રિકના નેતૃત્વમાં ક્રોએશિયાએ વર્તમાન વિશ્વકપમાં બધાને ચોંકાવી દીધા છે. ગ્રૂપ-ડીમાં આર્જેન્ટિના જેવી મજબૂત ટીમને કારમો પરાજય આપીને ક્રોએશિયન ટીમે ટોચનું સ્થાન હાંસલ કર્યું હતું. ત્યાર બાદ પ્રી-ક્વાર્ટર ફાઇનલ અને ક્વાર્ટર ફાઇનલમાં પેનલ્ટી શૂટઆઉટ સુધી ગયેલી મેચમાં જીત હાંસલ કરીને તેણે સેમિફાઇનલની ટિકિટ કન્ફર્મ કરી છે. અંતિમ-૧૬ મુકાબલામાં તેણે ડેનમાર્કને, જ્યારે અંતિમ-૮માં તેણે યજમાન રશિયાને પેનલ્ટી શૂટઆઉટમાં હરાવ્યું. આ બંને મેચમાં ક્રોએશિયાના ગોલકીપર સુબાસિક જીતનો હીરો સાબિત થયો હતો.